Georg von Küchler

Georg Karl Friedrich Wilhelm von Küchler, naixito d'o castiello de Philippsruhe en Hanau (Imperio Alemán, hue Hesse, Alemanya) o 30 de mayo de 1881 y muerto en Garmisch-Partenkirchen (Bavera, Alemanya) o 25 de mayo de 1968, estió un militar alemán, activo en l'exercito alemán dende 1900 dica 1944. Partecipó en a Primera Guerra Mundial, encara que a on destacó estió en a Segunda Guerra Mundial, partecipando en ista zaguera en a Batalla d'os Países Baixos, en a Batalla de Francia, en a Operación Barbarroya y en o Seche de Leningrado y manando succesivament o 3º Exercito, o 18º Exercito y o Grupo d'Exercitos Norte. Plegó dica o ran de Generalfeldmarschall y recibió a Cruz de Caballer d'a Cruz de Fierro con Fuellas de Caixico.

 Vinclos externos 

  Georg von Küchler en a pachina web Lexicon der Wehrmacht.

 Referencias 

Categoría:Cruz de Caballero d'a Cruz de Fierro con Fuellas de Caixico
Categoría:Mariscals de campo d'Alemanya
Categoría:Militars d'Alemanya d'a Primera Guerra Mundial
Categoría:Militars d'Alemanya d'a Segunda Guerra Mundial
Categoría:Muertos en Bavera
Categoría:Naixius de Hesse
Categoría:1881 (naixencias)
Categoría:1968 (muertes)